A drótfarkú fecske (Hirundo smithii) a madarak osztályának verébalakúak rendjébe és a fecskefélék (Hirundinidae) családjába tartozó faj.

Rendszerezése 
A fajt William Elford Leach angol zoológus és tengerbiológus írta le 1818-ban.

Alfajai 
Hirundo smithii smithii (Leach, 1818) - északon Szenegáltól Szomáliáig, délen észak-Namíbiától északkelet-Dél-afrikai Köztársaságig;
Hirundo smithii filifera (Stephens, 1826) - dél-Üzbegisztántól Indián keresztül közép-Vietnámig.

Előfordulása 
Afganisztán, Angola, Benin, Botswana, Burkina Faso, Burundi, Kambodzsa, Kamerun, a Közép-afrikai Köztársaság, Csád, a Kongói Demokratikus Köztársaság, Elefántcsontpart, Eritrea, Etiópia, Gabon, Gambia, Ghána, Guinea, Bissau-Guinea, Kenya, Laosz, Malawi, Mali, Mauritánia, Mozambik, Mianmar, Namíbia, Niger, Nigéria, Ruanda, Szenegál, Sierra Leone, Szomália, a Dél-afrikai Köztársaság, Szudán, Szváziföld, Tádzsikisztán, Tanzánia, Thaiföld, Togo, Türkmenisztán, Uganda, az Egyesült Arab Emírségek, Üzbegisztán, Zambia és Zimbabwe vízközeli helyein található meg. A Kongói Köztársaság, Egyiptom, Libéria, Omán és Srí Lanka területén kóborló. 

Természetes élőhelyei a szubtrópusi és trópusi síkvidéki esőerdők és szavannák, folyók és patakok környékén. Vonuló faj.

Megjelenése 
Testhossza 21 centiméter, testtömege 11-17 gramm. Szárnya, farka, háta sötét kékes-fekete. Homloka és feje teteje gesztenyebarna, melle és hasa fehér. Nevét hosszú, drótszerű két szélső faroktolláról kapta. A nemek hasonlóak, csak a tojónak valamivel rövidebbek ezek a faroktollak. Az ázsiai alfajnak hosszabb a farka, mint az afrikainak.

Életmódja 
Tápláléka repülő rovarokból áll, legfőképp legyekből.

Szaporodása 
Fél csésze alakú sár fészkét meredek sziklaoldalára, hidakra készíti. Párzási ideje egész éves, augusztus-december és február-április között tetőzik. Fészekalja 2–4 tojásból áll, az ázsiai alfajnak akár 5-ből is, melyen csak a tojó kotlik 14-19 napig. A fiókákat mindkét szülő eteti 15-24 napig.

Természetvédelmi helyzete 
Az elterjedési területe rendkívül nagy, egyedszáma pedig növekszik. A Természetvédelmi Világszövetség Vörös listáján nem fenyegetett fajként szerepel.

Jegyzetek

Források

További információk 
Képek az interneten a fajról

Hirundo
Madárfajok
Afganisztán madarai
Angola madarai
Benin madarai
Botswana madarai
Burkina Faso madarai
Burundi madarai
Kambodzsa madarai
Kamerun madarai
A Közép-afrikai Köztársaság madarai
Csád madarai
A Kongói Demokratikus Köztársaság madarai
Elefántcsontpart madarai
Eritrea madarai
Etiópia madarai
Gabon madarai
Gambia madarai
Ghána madarai
Guinea madarai
Bissau-Guinea madarai
Kenya madarai
Laosz madarai
Malawi madarai
Mali madarai
Mauritánia madarai
Mozambik madarai
Mianmar madarai
Namíbia madarai
Niger madarai
Nigéria madarai
Ruanda madarai
Szenegál madarai
Sierra Leone madarai
Szomália madarai
A Dél-afrikai Köztársaság madarai
Szudán madarai
Szváziföld madarai
Tádzsikisztán madarai
Tanzánia madarai
Thaiföld madarai
Togo madarai
Türkmenisztán madarai
Uganda madarai
Az Egyesült Arab Emírségek madarai
Üzbegisztán madarai
Zambia madarai
Zimbabwe madarai
A Kongói Köztársaság madarai
Libéria madarai
Omán madarai
Srí Lanka madarai